'எற்பு வான் தொடர் யாக்கையால் பெறும் பயன் இழந்தனள்! இது நிற்க; அற்பு வான் தளை இற் பிறப்புஅதனொடும் இகந்து தன் அருந் தெய்வக் கற்பு நீங்கிய கனங் குழை இவள் எனின், காகுத்தன் புகழோடும் பொற்பும் யானும்,இவ் இலங்கையும் அரக்கரும்,பொன்றுதும் இன்று'என்றான். 198 'மானுயர்த் திரு வடிவினள் அவள்; இவள் மாறு கொண்டனள்; கூறின், தான் இயக்கியோ? தானவர் தையலோ? ஐயுறும் தகை ஆனாள்! கான் உயர்த்த தார் இராமன்மேல் நோக்கிய காதல் காரிகையார்க்கு மீன் உயர்த்தவன் மருங்குதான் மீளுமோ? நினைந்தது மிகை' என்றான். 199